**CARTEA DE IDENTITATE**

* **Actele de identitate care se eliberează cetăţenilor români -**

**Actele de identitate care se eliberează cetăţeanului român sunt cartea de identitate şi cartea de identitate provizorie. Actul de identitate se eliberează pentru prima dată la împlinirea vârstei de 14 ani. Cu acesta se face dovada identităţii, a adresei de domiciliu şi, după caz, a adresei de reşedinţă a titularului. Termenul de valabilitate al cărţii de identitate este, după cum urmează:**

* **4 ani pentru persoanele cu vârsta cuprinsă între 14 – 18 ani;**
* **7 ani pentru persoanele cu vârsta cuprinsă între 18 – 25 ani; - 10 ani după împlinirea vârstei de 25 ani;**
* **permanent după împlinirea vârstei de 55 ani.**

**Conform Hotararii de Guvern nr. 1309 din 27.12.2012.**

**In domeniul evidentei persoanelor:**

* Eliberarea sau preschimbarea actelor de identitate pentru cetăţenii români, eliberarea sau prelungirea valabilităţii actelor de identitate pentru cetăţenii străini şi pentru persoanele fără cetăţenie, precum şi înscrierea menţiunilor privind schimbarea domiciliului sau a reşedinţei cetăţenilor români - **5 lei**

**In domeniul valorificarilor datelor din R.N.E.P.:**

* Înregistrarea cererilor persoanelor fizice şi juridice privind furnizarea unor date din Registrul naţional de evidenţă a persoanelor, precum şi din Registrul naţional de evidenţă a

permiselor de conducere şi certificatelor de înmatriculare şi din registrele judeţene şi al municipiului Bucureşti de evidenţă a permiselor de conducere şi certificatelor de înmatriculare - **5 lei**

În sensul Ordonanţei de Urgenţă a Guvernului nr. 97/2005, prin act de identitate se înţelege cartea de identitate, precum şi cartea de identitate provizorie şi • buletinul de identitate, aflat în termen de valabilitate.

Începând cu data de 1 ianuarie 2011, prin act de identitate se înţelege şi cartea electronică de identitate.

Cartea de identitate provizorie se eliberează atunci când persoana fizică nu posedă toate documentele necesare eliberării cărţii de identitate şi în cazul cetăţenilor români cu domiciliul în străinătate, care locuiesc temporar în România. Pentru cartea de identitate provizorie, termenul de valabilitate se stabileşte de serviciul public comunitar de evidenţă a persoanelor şi nu poate fi mai mic de 30 zile sau mai mare de un an.

Actele se depun la serviciul public comunitar de evidenţă a persoanelor pe raza căruia solicitantul are domiciliul sau reşedinţa.

Cetăţenii români aflaţi în străinătate pot depune cerere pentru eliberarea primului act de identitate împreună cu documentele prevăzute de lege la misiunile diplomatice sau la oficiile consulare ale României din statul respectiv.

Potrivit prevederilor art. 13 alin. (8) din O.U.G. nr. 97/2005, pentru testarea şi urmărirea funcţionării aplicaţiilor informatice, pentru soluţionarea unor cazuri deosebite, precum şi pentru sprijinirea structurilor cu atribuţii în domeniul ordinii publice şi siguranţei naţionale, în activitatea specifică, actele de identitate se eliberează şi de către Directia pentru Evidenta Persoanelor si Administrarea Bazelor de Date, precum şi de către serviciile publice comunitare judeţene de evidenţă a persoanelor, respectiv al municipiului Bucureşti. În conformitate cu prevederile legale, cetăţenii sunt obligaţi să se prezinte, în termen de 15 zile de la împlinirea vârstei de 14 ani sau cu cel mult 180 de zile înainte de expirarea termenului de valabilitate a actului de identitate, dar nu mai puţin de 15 zile, la serviciul public comunitar de evidenţă a persoanelor la care sunt arondaţi cu domiciliul sau reşedinţa, pentru a solicita punerea în legalitate cu un act de identitate. Nerespectarea acestor prevederi atrage răspunderea contravenţională, care se sancţionează cu amendă cuprinsă între 40 lei şi 80 lei, fără a exista posibilitatea achitării, în 48 de ore, a jumătate din minimul sumei prevăzute.

Cazuri în care se eliberează o nouă carte de identitate (conform art. 18, alin. (1) din O.U.G. nr. 97/2005):

* la expirarea termenului de valabilitate a actului de identitate care urmează a fi preschimbat;
* dacă s-au modificat numele sau prenumele titularului, prenumele părinţilor, data ori locul naşterii (exemple: schimbarea numelui/prenumelui pe cale administrativă; adopţie; constatarea unor greşeli de scriere la întocmirea actului de stare civilă; înregistrarea unei persoane în poziţia de "copil găsit" şi identificarea ulterioară a actului de naştere întocmit iniţial, între acestea existând neconcordanţă la data naşterii; înregistrarea tardivă a naşterii unei persoane, cu înscrierea numai a anului de naştere, ş.a.);
* în cazul schimbării domiciliului, a denumirii sau a rangului localităţilor şi străzilor, al renumerotării imobilelor sau rearondării acestora, al înfiinţării localităţilor sau străzilor; - în cazul schimbării denumirii sau a rangului localităţilor şi străzilor, al renumerotării imobilelor sau rearondării acestora, al înfiinţării localităţilor sau străzilor;
* în cazul atribuirii unui nou C.N.P.;
* în cazul deteriorării actului de identitate;
* în cazul pierderii, furtului sau distrugerii actului de identitate;
* la expirarea sau revocarea interdicţiei titularului de a se afla în anumite localităţi;
* când fotografia din cartea de identitate nu mai corespunde cu fizionomia titularului; - în cazul schimbării sexului;
* în cazul anulării;
* pentru preschimbarea buletinelor de identitate.

În situaţia cetăţenilor români care au domiciliul în Romania şi se află temporar în străinătate, eliberarea cărţii de identitate se poate face prin intermediul altei persoane, pe baza de procură specială, autentificată la misiunile diplomatice sau oficiile consulare ale României din ţara respectivă.

**I. DOCUMENTELE NECESARE PENTRU ELIBERAREA UNEI CĂRŢI DE IDENTITATE – OBLIGATORII, INDIFERENT DE MOTIVUL PENTRU CARE SE ELIBEREAZĂ:**

* cererea pentru eliberarea actului de identitate;
* certificatul de naştere al solicitantului şi ale copiilor cu vârstă mai mică de 14 ani;
* documentul cu care se face dovada adresei de domiciliu;
* chitanţa reprezentând contravaloarea cărtii de identitate, respectiv 7 lei, aceasta sumă fiind actualizată în funcţie de rata inflaţiei, cu avizul Consiliului Concurenţei.
* timbru fiscal în valoare de 5 lei sau documentul cu care face dovada achitării, în condiţiile legii, a taxei extrajudiciare de timbru. (valoare ce se poate actualiza prin Hotărâre de Guvern);

Pe lângă aceste documente, mai sus enumerate, mai sunt necesare şi alte documente, în funcţie de motivul pentru care se solicită eliberarea cărţii de identitate, precum şi de starea civilă a solicitantului, astfel:

1. În cazul eliberării cărţii de identitate la împlinirea vârstei de 14 ani:

* actul de identitate al unuia dintre părinţi sau al reprezentantului legal;
* certificatul de căsătorie al părinţilor sau, după caz, hotărârea judecătorească definitivă şi irevocabilă prin care se stabileşte căruia dintre părinţi îi este încredinţat minorul, dacă părintii sunt divorţaţi.

Minorul depune cererea pentru eliberarea actului de identitate, însoţit de unul dintre părinţi sau, după caz, de reprezentantul său legal, de persoana desemnată din cadrul centrului specializat aflat sub autoritatea serviciului public de asistenţă socială sau de persoana căreia i-a fost încredinţat în plasament.

În situaţia în care părinţii au domicilii diferite, cererea pentru eliberarea actului de identitate se semnează de părintele la care minorul are domiciliul, în condiţiile legii.

Pentru minorul care, deşi a fost încredinţat prin hotărâre judecătorească, unuia dintre părinţi, locuieşte statornic la celălalt părinte, se solicită declaraţia de consimţământ a părintelui căruia i-a fost încredinţat din care să rezulte că este de acord ca în actul de identitate al minorului să fie înscrisă adresa la care acesta locuieşte statornic.

În conformitate cu prevederile alin. (2) al art. 14 din O.U.G. nr. 97/2005, eliberarea primului act de identitate nu se poate face pe bază de procură specială.

2. În cazul persoanelor căsătorite/divorţate/văduve:

- certificatul de căsătorie/hotărârea de divorţ definitivă şi irevocabilă/certificatul de deces al soţului decedat.

3. În cazul pierderii, furtului, distrugerii sau deteriorării actului de identitate - un document oficial cu fotografie de dată recentă, pentru certificarea identităţii.

**II. ELIBERAREA ACTULUI DE IDENTITATE CA URMARE A SCHIMBĂRII DOMICILIULUI DIN STRĂINĂTATE ÎN ROMÂNIA:**

Cetăţenii români cu domiciliul în străinătate care doresc să-şi schimbe domiciliul în România se prezintă la serviciul public comunitar de evidenţă a persoanelor pe a cărui rază teritorială este situat imobilul unde îşi stabilesc domiciliul, unde depun Cererea pentru eliberarea actului de identitate ca urmare a schimbării domiciliului din străinătate în România, împreună cu următoarele documente:

* certificatul de naştere;
* certificatul de căsătorie, în cazul persoanelor căsătorite sau al soţului supravieţuitor;
* hotărârea de divorţ definitivă şi irevocabilă, după caz;
* certificatul de deces al soţului/soţiei decedat/decedate, în cazul soţului supravieţuitor;
* certificatele de naştere ale copiilor cu vârsta mai mică de 14 ani;
* documentul cu care se face dovada adresei de domiciliu, precum şi, după caz, cel cu care se face dovada adresei de reşedinţă;
* paşaportul românesc valabil sau expirat ori certificatul constatator privind dobândirea cetăţeniei române, emis de Ministerul Justiţiei sau de misiunile diplomatice şi oficiile consulare ale României din străinătate, original şi copie; în situaţia în care solicitantul nu poate face dovada cetăţeniei române, i se eliberează actul de identitate, numai după ce se atestă de către Direcţia Generală de Paşapoarte, la cererea serviciului public comunitar de evidenţă a persoanelor, faptul că solicitantul este cetăţean român;
* actul de identitate şi/sau paşaportul, eliberate de autorităţile străine;
* chitanţa reprezentând contravaloarea cărţii de identitate;
* timbru fiscal sau documentul cu care face dovada achitării, în condiţiile legii, a taxei extrajudiciare de timbru.
* chitanţa C.E.C. privind achitarea taxei pentru restabilire.

Certificatele de stare civila prezentate de solicitant trebuie să fie emise de oficiile de stare civilă române, iar pentru hotărârile judecătoreşti privind statutul civil al titularului, pronunţate în străinătate şi investite cu formulă executorie, se prezintă copii traduse şi legalizate.

Solicitanţii a căror naştere sau căsătorie nu a fost înregistrată în registrele de stare civilă române vor solicita transcrierea certificatelor de stare civilă obţinute în străinătate, atât pentru ei, cât şi pentru copiii minori.

În situaţia în care numai unul dintre părinţi îşi schimbă domiciliul din străinătate în România, împreună cu copiii minori, este necesar consimţământul celuilalt părinte, dat în formă autentică la notarul public, sau copia hotărârii judecătoreşti prin care copiii au fost încredinţaţi părintelui care îşi schimbă domiciliul în România, situaţie în care se depune copie a hotărârii judecătoreşti rămase definitivă, irevocabilă, investită cu formulă executorie.

**III. ELIBERAREA PRIMULUI ACT DE IDENTITATE PERSOANELOR CARE AU DOBÂNDIT**

**CETĂŢENIA ROMÂNĂ**

Persoanele care au dobândit cetăţenia română depun cererea pentru eliberarea primului act de identitate la serviciul public comunitar de evidenţă a persoanelor pe raza căruia locuiesc, unde prezintă următoarele documente:

1. certificatul constatator eliberat de Ministerul Justiţiei ori de misiunile diplomatice sau oficiile consulare ale României în străinătate, original şi două copii; în cazul minorilor care au împlinit vârsta de 14 ani şi nu sunt înscrişi în certificatul constatator care atestă dobândirea cetăţeniei de către unul dintre părinţi, dovada cetăţeniei acestora se face potrivit dispoziţiilor art. 9 din Legea nr. 21/1991 a cetăţeniei române cu modificările şi completările ulterioare;
2. certificatele de stare civilă ale solicitantului, naştere şi căsătorie, dacă este cazul, precum şi cele ale copiilor săi cu vârstă mai mică de 14 ani, care dobândesc cetăţenia română împreună cu părinţii, original şi copie; în vederea obţinerii certificatelor de stare civilă româneşti, se solicită transcrierea certificatelor de stare civilă procurate din străinătate la

Serviciul Public Comunitar de Evidenţă a Persoanelor al Sectorului 1 al Municipiului

Bucureşti;

1. documentul cu care se face dovada adresei de domiciliu, original şi copie;
2. un document cu fotografie, cu care solicitantul poate face dovada identităţii, respectiv:

paşaport, permis de conducere sau act de identitate străin, original şi copie; e) chitanţa reprezentând contravaloarea cărţii de identitate;

f) timbru fiscal sau documentul cu care face dovada achitării, în condiţiile legii, a taxei extrajudiciare de timbru.

La eliberarea actului de identitate, solicitantul va preda legitimaţia eliberată de Oficiul Român pentru Imigrări, iar în situaţia în care nu mai deţine acest document va da o declaraţie în acest sens.

**IV. ACTE NECESARE PENTRU ÎNSCRIEREA ÎN ACTUL DE IDENTITATE A MENŢIUNII DE STABILIRE A REŞEDINŢEI:**

* cererea pentru înscrierea în actul de identitate a menţiunii privind stabilirea reşedinţei;
* actul de identitate al solicitantului;
* documentul cu care se face dovada adresei de reşedinţă;
* timbru fiscal sau documentul cu care face dovada achitării, în condiţiile legii, a taxei extrajudiciare de timbru.

**V. ELIBERAREA UNEI CĂRŢI DE IDENTITATE PROVIZORII CETĂŢEANULUI ROMÂN CU DOMICILIUL ÎN STRĂINĂTATE ŞI REŞEDINŢA ÎN ROMÂNIA:**

Cetăţenii români domiciliaţi în străinătate, care doresc să intre în posesia unei cărţi de identitate provizorii, în care să fie înscrisă reşedinţa din România, unde locuiesc temporar, depun Cererea pentru eliberarea actului de identitate cetăţenilor români cu domiciliul în străinătate şi reşedinţa în România la serviciul public comunitar de evidenţă a persoanelor pe raza căruia au reşedinţa, la care anexează următoarele documente:

1. paşaportul, aflat în termen de valabilitate, care atestă statutul de cetăţean român domiciliat în străinătate, original şi copie;
2. certificatul de naştere şi/sau de căsătorie, eliberate de oficiile de stare civila române;
3. hotărârea de divorţ definitivă şi irevocabila, după caz;
4. dovada adresei de reşedinţă din România;
5. doua fotografii mărimea 3/4 cm, având la baza o bandă albă de 7 mm;
6. chitanţa reprezentând contravaloarea cărţii de identitate provizorii;
7. timbru fiscal sau documentul cu care se face dovada achitării, în condiţiile legii, a taxei extrajudiciare de timbru.

**VI. DOVADA ADRESEI DE DOMICILIU SAU DE REŞEDINŢĂ SE POATE FACE CU UNUL DIN URMĂTOARELE DOCUMENTE:**

1. acte încheiate în condiţiile de validitate prevăzute de legislaţia română în vigoare, privind titlul locativ;
2. declaraţia scrisă a găzduitorului, persoana fizică sau juridică, de primire în spaţiu, însoţită de unul dintre documentele prevăzute la lit. a);
3. declaraţia pe propria răspundere a solicitantului, însoţită de nota de verificare a poliţistului de ordine publică, prin care se certifică existenţa unui imobil, faptul că solicitantul locuieşte efectiv la adresa declarată, pentru persoana fizică ce nu poate prezenta documentele prevăzute la lit. a) şi b); pentru minorii şi persoanele fizice puse sub interdicţie, declaraţia se dă şi se semnează de către părinţi sau de către reprezentanţii lor legali; d) documentul eliberat de primării, din care să rezulte că solicitantul sau, după caz, găzduitorul acestuia figurează înscris în Registrul agricol.

**VII. CUANTUMUL TAXELOR ŞI MODUL DE ACHITARE**

Contravaloarea cărţii de identitate este de 7 lei, iar a cărţii de identitate provizorii este de 1 leu, aceste sume fiind actualizate în functie de rata inflaţiei, cu avizul Consiliului Concurenţei.

Contravaloarea taxei pentru restabilirea domiciliului în Romania este de 41 lei şi se achită la unităţile C.E.C..

Contravaloarea documentelor de identitate (cartea de identitate şi cartea de identitate provizorie) se achită la sediul serviciilor publice comunitare de evidenţă a persoanelor pe raza cărora solicitantul are domiciliul sau reşedinţa, ori la structura de taxe şi impozite din cadrul Consiliului Local în subordinea căruia funcţioneaza Serviciul Public Comunitar de Evidenţă a Persoanelor.

În cazul cererilor pentru eliberarea actelor de identitate depuse la I.N.E.P., în conformitate cu prevederile art. 13 alin. (8) din O.U.G. nr. 97/2005, contravaloarea se achită la I.N.E.P.

**ATENŢIE !**

Persoanele care au deţinut, anterior, un act de identitate, trebuie să-l predea lucrătorului de evidenţă a persoanelor, dacă nu a fost pierdut, furat ori distrus.

Persoanele care deţin carte de alegător sunt obligate să o predea lucrătorului de evidenţă a persoanelor, întrucât, odată cu noua carte de identitate, li se va elibera şi o altă carte de alegător.

**Toate documentele care sunt necesare se prezintă în original şi copie. Potrivit prevederilor noilor reglementari pe linie de evidenţă a persoanelor şi cu privire la pregătirea populaţiei pentru apărare, pentru eliberarea unui act de identitate ca urmare a schimbarii domiciliului sau stabilirii reşedinţei nu se mai solicită dovada luării în evidenţă de către centrul militar judeţean sau de sector.**

Facem un apel către toţi cetăţenii pentru a verifica periodic termenul de valabilitate al actelor de identitate, în vederea evitării situaţiilor neplăcute în care pot deveni contravenienţi.

În situaţii de urgenţă în care se poate afla solicitantul, după cum urmează: motive medicale, deplasare urgenta în altă localitate sau în alt stat, susţinerea unor concursuri de admitere sau examene, efectuarea unor operaţiuni notariale/bancare, acesta se poate adresa Directia pentru Evidenta Persoanelor si Administrarea Bazelor de Date.

Alte informaţii suplimentare privind activitatea de evidenţă a persoanelor pot fi obţinute şi de pe site-ul Directia pentru Evidenta Persoanelor si Administrarea Bazelor de Date www.evidentapersoanelor.ro

**CARTEA DE IDENTITATE** este documentul emis în sistem informatizat şi cuprinde următoarele elemente: a) denumirea statului;

1. denumirea documentului;
2. seria, compusă din două litere, şi numărul, compus din 6 cifre;
3. denumirea structurii emitente, respectiv a Serviciului Public Comunitar de Evidenţă a Persoanelor sau, după caz, a Directia pentru Evidenta Persoanelor si Administrarea Bazelor de Date - denumirea abreviată, iniţialele judeţului, după caz, şi codul structurii emitente; e) termenul de valabilitate;
4. fotografia titularului;
5. următoarele date personale ale titularului:
6. codul numeric personal;
7. numele - semnifică numele de familie;
8. prenumele;
9. cetăţenia;
10. locul naşterii;
11. sexul;
12. domiciliul.

Formatul cărţii de identitate este tip cartelă, tipărită pe o singură faţă, cu dimensiunile: a) lungimea de 105 mm;

1. lăţimea de 74 mm;
2. grosimea de 0,7 mm;

Structura cărţii de identitate este formată din două straturi exterioare transparente, între care se introduce suportul pentru fotografie, text şi alte inscripţionări; cele 3 straturi sunt asamblate tehnologic, formând un tot unitar.

Fotografia este color, are dimensiunile de 38x30 mm şi este executată cu mijloace informatice, direct pe suportul cărţii de identitate . Elementele de particularizare a cărţii de identitate sunt:

1. drapelul României, avţnd dimensiunile de 45 x 7 mm şi poziţionarea în partea superioară a cărţii de identitate , intensitatea culorilor fiind cea prevăzută în anexa nr. 1 la Legea nr. 75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice;
2. stema ţării având dimensiunile de 30 x 41 mm şi pozitionarea în centrul spaţiului rezervat textului, potrivit modelului original în culorile prevăzute în anexa nr. 1 la Legea nr. 102/1992 privind stema ţării şi sigiliul statului;
3. sigla reprezentată sub forma unui desen geometric oval, conţinând abrevierea sintagmei "evidenţa persoanelor" - ,,evp" - poziţionat sub fotografie şi încadrat la stânga de codul structurii emitente şi de simbolul judeţului sau, după caz, al municipiului Bucureşti, la dreapta.
4. fondul – fonta de siguranţă – cuprinde curbilinii de siguranţă, asemănătoare celei aplicate pe bancnote, care, prin desenul complex, combinaţia de culori şi procedeul de imprimare, asigură protecţia împotriva falsificării.

Zona de citire automată cu caractere identificabile optic:

1. este poziţionată în partea inferioară a cărţii de identitate;
2. are lungimea de 102 mm şi lăţimea de 17 mm;
3. conţine: tipul documentului, codul ţării emitente, numele şi prenumele titularului, seria şi numărul documentului, cetăţenia, data naşterii, sexul, valabilitatea şi codul numeric personal fără cifrele ce semnifică data naşterii.

Textul cărţii de identitate este tipărit la imprimanta laser color, utilizând codificarea standardizată a setului de caractere româneşti şi tastatura standard românească.